**ขออภัยรูปค่ะ**สวัสดีค่ะ อยากขอคำปรึกษาคุณค่ะ เป็นจุดน้ำตาลบริเวณเท้า กระจายไปทั่วๆเท้าเลยค่ะ ไม่มีอาการคัน เป็นมานาน ประมาณ ปีครึ่งแล้วค่ะ คิดว่าจะหายเอง เราะเคยเป็นที่แขน แต่ไม่หายค่ะ และ รู้สึกจะเริ่มลามไปที่ข้อเท้า กังวลมากค่ะ เกิดจากสาเหตุอะไรได้บ้างคะ ควรจะรักษายังไงดีคะ
สวัสดีค่ะ จุดสีน้ำตาลที่บริเวณหลังเท้าดังรูป อาจเป็น- กระแดด (solar lentigo) จะพบเป็นจุดราบ สีน้ำตาลเข้ม มีขอบเขตชัดเจน มีทั้งขนาดเล็กและใหญ่ มักพบบริเวณที่โดนแสงแดดบ่อยๆ มาเป็นเวลายาวนาน เช่น โหนกแก้ม หลังมือ แขน รวมถึงที่บริเวณหลังเท้าได้ (หากไม่ได้ใส่รองเท้าแบบปิด)- เป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการมีผื่นคันจากสาเหตุต่างๆ ตามหลังการมีแผล เป็นต้น- เป็นโรคผิวหนังอักเสบบางชนิด เช่น photocontact dermatitis เกิดจากการสัมผัสสารเคมีบางอย่าง เช่น ครีมกันแดด น้ำหอม ยาฆ่าแมลง น้ำยาฆ่าเชื้อต่างๆ ผลิตภัณฑ์ทำความสะอาดห้องน้ำ เป็นต้น และเมื่อผิวหนังสัมผัสกับแสงแดดต่อ ก็จะทำให้ผิวหนังเกิดการอักเสบ และทิ้งให้เห็นเป็นรอยสีน้ำตาลหรือดำได้ (เป็น post-inflammatory hyperpigmentation ตามที่กล่าวไป)หากไม่ได้มีอาการคัน ไม่ได้มีผื่นหรือตุ่ม หรือแผลอะไรเกิดขึ้นมาก่อน ก็น่าจะเป็นกระแดดได้ ซึ่งการป้องกันไม่ให้เกิด ก็ต้องหลีกเลี่ยงการโดนแดดจัด ไม่โดนแดดเป็นเวลานาน การใส่ถุงเท้ารองเท้าที่ปิดมิดชิดเมื่อต้องออกแดด เป็นต้น หากต้องการรักษาให้จางลง ก็ควรไปพบแพทย์เฉพาะทางด้านผิวหนังค่ะ ไม่แนะนำให้ซื้อยามาทาเอง เพราะอาจทำให้เกิดการแพ้ หรือผิวหนังอักเสบมากขึ้นได้ค่ะ